
VENDIM
Nr. 393, datë 13.5.2020

PËR MIRATIMIN E NDRYSHIMIT TË STATUSIT, NGA KATEGORIA E RESURSIT “TOKË BUJQËSORE” NË “TOKË URBANE”, TRUALL, TË NJË SIPËRFAQEJE TË PASURISË ME NUMËR 51/56, ZONA KADASTRALE 3428, BASHKIA SHKODËR

 Në mbështetje të nenit 100 të Kushtetutës dhe të pikës 5/2, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave 

VENDOSI:
[bookmark: _GoBack]
1. Miratimin e ndryshimit të statusit, nga kategoria e resursit “tokë bujqësore” në “tokë urbane”, truall, për sipërfaqen prej 565 m2, pjesë e pasurisë me numër 51/56, zona kadastrale 3428, Bashkia Shkodër, sipas certifikatës së pasurisë, hartës treguese dhe lidhjes nr. 1, bashkëlidhur këtij vendimi. 
2. Drejtoria e Administrimit dhe e Mbrojtjes së Tokës, qarku Shkodër, të pasqyrojë në dokumentacionin kadastral (LN) ndryshimin e resursit, nga “tokë bujqësore” në “tokë urbane”, truall, të sipërfaqes prej 565 m2, pjesë e pasurisë me numër 51/56, zona kadastrale 3428, Bashkia Shkodër.
3. Ngarkohen Ministria e Bujqësisë dhe Zhvillimit Rural, Këshilli i Qarkut Shkodër dhe Drejtoria Vendore e Agjencisë Shtetërore të Kadastrës Shkodër për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

Lidhja nr. 1

	Nr. rend
	
Qarku
	
Bashkia
	
Zona kadastrale
	
Adresa e pasurisë
	
Numri i pasurisë
	
Sipërfaqja m2
	
Sip. ndërtimore m2
	
Emërtimi i strukturës

	



1
	



Shkodër
	



Shkodër
	



3428
	



Shtoj i Ri 
	



51/56
	



2938
	



565
	Ndërtim, 
objekt 1 kat për grumbullimin, ruajtjen dhe përpunimin bujqësor, përfshirë dhe ato për tharjen dhe trajtimin paraprak të produkteve bujqësore 

ZYRA E REGJISTRIMIT TE PASURISE SE PALUAJTSHME

